Προδιαθεσικοί παράγοντες αθηροσκλήρωσης και εμφάνισης αθηρωματικών βλαβών σε καρωτίδες σε νέους ενήλικες
Creators: name: Καμπακτσής, Πολύδωρος Νικολάου
Publisher: name: Aristotle University of Thessaloniki
Year: 2008
Subjects: Αθηροσκλήρωση
Προδιαθεσικοί παράγοντες
Εξόρυξη δεδομένων
Γραμμική παλινδρόμηση
Κανόνες συσχέτισης
IMT
Atherosclerosis
Risk factor
Data mining
Linear regression
Association rules

description: Η αρτηριακή αποφρακτική νόσος στις διάφορες μορφές της αποτελεί σήμερα τη συχνότερη αιτία θανάτου στις χώρες του ανεπτυγμένου κόσμου. Η απόφραξη των αρτηριών οφείλεται κατά κύριο λόγο στο σχηματισμό αθηρωματικών πλακών. Ο προσδιορισμός των προδιαθεσικών παραγόντων της αθηροσκλήρωσης αποτελεί το πρώτο βήμα για την πρόληψη της αρτηριακής αποφρακτικής νόσου και κατ’ επέκταση για την ελάττωση της νοσηρότητας και θνησιμότητας από αυτήν.Στην παρούσα διπλωματική εργασία αναζητήθηκαν αιτιοπαθογενετικές συσχετίσεις μεταξύ κλινικοεργαστηριακών παραμέτρων και ανάπτυξης πρώιμων αθηρωματικών βλαβών σε καρωτίδες αρτηρίες νεαρών ενηλίκων. Στόχος ήταν να βρεθεί ποιες από τις παραμέτρους αυτές αποτελούν τους σημαντικότερους προδιαθεσικούς παράγοντες στην καρωτιδική αθηροσκλήρωση.Τα δεδομένα που είχαμε στη διάθεση μας αποτελούνται από κλινικές και εργαστηριακές παραμέτρους 25 υπερτασικών (μέση ηλικία 43) και 38 νορμοτασικών (μέση ηλικία 44.4) ενηλίκων.Για την εκτίμηση των αθηροσκληρωτικών βλαβών πραγματοποιήθηκε υπερηχογραφικός έλεγχος και μετρήθηκε το πάχος έσω – μέσου χιτώνα καρωτίδων (IMT). Κανένας από τους 63 ενήλικες δεν έπασχε από συμπτωματική καρωτιδική νόσο.Για καθένα από αυτούς έχουν καταγραφεί συνολικά 82 παράμετροι οι οποίοι εντάσσονται στις εξής κατηγορίες:σωματομετρικές παράμετροι, επίπεδο μόρφωσης, τόπος διαμονής, διατητικές συνήθειες και κάπνισμα, ατομικό ιστορικό και φαρμακευτική αγωγή, οικογενειακό ιστορικό, συστολική και διαστολική αρτηριακή πίεση, αιματολογικές και βιοχημικές εξετάσεις. Η επεξεργασία των δεδομένων έγινε με στατιστικές τεχνικές (linear regression, logistic regression) και τεχνικές εξόρυξης δεδομένων (association rules, classification trees).Τα αποτελέσματα επαληθεύουν τη συσχέτιση μεταξύ υψηλού ΙΜΤ και κλασικών ανεξάρτητων παραγόντων αθηροσκλήρωσης, όπως η υπέρταση, η αυξημένη συστολική πίεση, η ελαττωμένη HDL χοληστερόλη και η αυξημένη LDL χοληστερόλη, τα αυξημένα τριγλυκερίδια και το κάπνισμα. Ενδιαφέρον παρουσίασε η αυξημένη γλυκόζη, καθώς αυτή σχετίστηκε θετικά με την αύξηση του ΙΜΤ εντός φυσιολογικών τιμών. Επίσης βρέθηκαν όρια γλυκόζης που σχετίζονται με αυξημένο ΙΜΤ χαμηλότερα των παθολογικών. Από τους μη κύριους παράγοντες αθηροσκλήρωσης, συσχέτιση με υψηλό ΙΜΤ εμφάνισε η παχυσαρκία και η αυξημένη ΤΚΕ.Αντίθετα, χαμηλά επίπεδα ΤΚΕ και μάλιστα χαμηλότερα των παθολογικών εμφανίστηκαν ως ανεξάρτητος παράγοντας χαμηλού ΙΜΤ. Το ίδιο παρουσιάστηκε και για χαμηλά επίπεδα ουρικού οξέος.Ενδιαφέρον παρουσίασε επίσης η ισχυρή ανεξάρτητη συσχέτιση του χαμηλού μορφωτικού επιπέδου με το υψηλό ΙΜΤ.Ο συνδυασμοί των παραγόντων αυτών σχετίζονται κατά περίπτωση ισχυρότερα με υψηλό ή χαμηλό ΙΜΤ.
description: In the current thesis study correlations between clinical and laboratory parameters and the development of atherosclerotic lesions in the carotids of young adults were found. 63 adults participated and 82 parameters were valued. The degree of atherosclerotic lesions was measured with intima media thickness (IMT). Data processing was performed with statistical (linear and logistic regression) and data mining (decision trees and association rules) techniques.The results confirmed the correlation between classical atherosclerotic risk factors and high levels of IMT.Glucose levels lower than the highest normal correlated with high IMT. The same appeared for uric acid and ESR.Obesity and low education level also correlated with high levels of IMT.